Hvad er en politisk næse?

* En næse er den populære betegnelse for en kritik af en politikers handlinger.

* En politiker, en embedsmand eller en myndighed kan for eksempel få en næse for at begå fejl i sagsbehandlinger eller for at tage beslutninger mod bedre vidende.

* Næser får sjældent parlamentariske eller andre politiske konsekvenser. Derimod kan et flertal i Folketinget tvinge en minister til at gå af ved at udtrykke et mistillidsvotum.

* Rekordholderen af næser er tidligere udenrigsminister Uffe Ellemann-Jensen (V), der blev tildelt ikke mindre end 80 næser, heraf de fleste som følge af fodnotepolitikken, hvor et flertal i Folketinget pålagde regeringen og ham at tage fodnoter - at tage danske reservationer ved Nato-møderne.

* Udtrykket har formentlig rod i gammeldansk nesæ, der betyder skam eller vanære.

Kilde: Kaare R. Skou, Dansk Politik A-Å.

/ritzau/DR Nyheder/